Моладзь Пастаўшчыны дасягнула значных вынікаў у творчасці, навуцы, мастацтве. 546 школьнікаў з усіх устаноў адукацыі лічацца ў спісах таленавітай моладзі раёна. У гэтым навучальным годзе тры навучэнкі раёна занялі прызавыя месцы ў заключным этапе рэспубліканскай алімпіяды па вучэбных прадметах. Выхаванцы школ мастацтваў раёна займаюць прызавыя месцы ў міжнародных, рэспубліканскіх і абласных конкурсах і фестывалях. Шэсць навучэнцаў Пастаўскай школы мастацтваў імя А. Тызенгаўза з’яўляюцца стыпендыятамі фонду Прэзідэнта Рэспублікі Беларусь па падтрымцы таленавітай моладзі.